Mohamed Khaled Nordin

Dato' Seri Haji Mohamed Khaled bin Nordin (lahir 30 November 1958) ialah seorang ahli politik Malaysia yang berasal dari Muar, Johor. Beliau dilantik menjadi Menteri Besar Johor ke-15 dari 2013 hingga 2018. Sebelum ini beliau ialah bekas Menteri Pengajian Tinggi (2008–2013). Beliau juga merupakan mantan Pengerusi Badan Perhubungan UMNO Negeri Johor dan bekas Ahli Dewan Undangan Negeri Permas (N. 43). Pada peringkat parti, beliau ialah Naib Presiden UMNO. Dilantik sebagai Menteri Pendidikan Tinggi Kerajaan Perpaduan 2022.

Biodata
Mohamed Khaled bin Nordin telah dilahirkan di Muar, Johor pada 30 November 1958. Beliau mendapat pendidikan awal di Sekolah Rendah Ledang Muar. Anak kepada pasangan Haji Nordin Johari dan Hajah Marina Shukri. Beliau bersekolah menengah di Sekolah Tinggi Muar sebelum meneruskan pengajian ke Maktab Sultan Abu Bakar, Johor Bahru. Y.B. Dato' Seri kemudiannya melanjutkan pengajian ke Universiti Malaya dan dianugerahkan Ijazah Sarjana Muda Undang-Undang pada tahun 1982.

Keluarga
YB Dato' telah mendirikan rumahtangga dengan Datin Seri Rosni Omar tahun 1986. Beliau mempunyai hobi membaca dan amat meminati sukan renang.

Kerjaya
Beliau memulakan kerjayanya di PETRONAS sebagai Pegawai Undang-Undang pada tahun 1982. Beliau kemudiannya dilantik sebagai Setiausaha Politik kepada Menteri Wilayah Persekutuan (1983-1986) dan Setiausaha Politik kepada Menteri Kebajikan Masyarakat (1986-1987).

Khaled telah memulakan tugasnya dalam Jemaah Menteri apabila Perdana Menteri, Abdullah Ahmad Badawi telah melantiknya bagi menyandang jawatan sebagai Menteri Pembangunan Usahawan dan Koperasi dari tahun 2004 hingga tahun 2008 dan kemudian sebagai Menteri Pengajian Tinggi Malaysia dari tahun 2008 hingga tahun 2013 lalu.

Beliau kemudiannya bertanding di kerusi Dewan Negeri Johor untuk Permas pada Pilihan raya umum Malaysia 2013 bagi negeri Johor dan memenangi kerusi tersebut dan seterusnya dilantik sebagai Menteri Besar Johor bagi menggantikan Abdul Ghani Othman.

Pada Pilihan raya umum Malaysia 2018, beliau tewas dalam merebut kerusi Parlimen Pasir Gudang dan tewas juga di kerusi Dewan Negeri Johor untuk Permas dalam Pilihan raya negeri Johor 2018 lalu.

Darjah Kebesaran
 30px  :
 50px Darjah Mahkota Johor Yang Amat Mulia Pangkat Pertama, Dato’ Sri Paduka Mahkota Johor (SPMJ) (24 November 2013) - Dato' 
 50px Darjah Sultan Ibrahim Johor Yang Amat Disanjungi Pangkat Pertama, Dato’ Sri Mulia Sultan Ibrahim Johor (SMIJ) (30 Mac 2015) - Dato' 
 50px Pingat Sultan Ibrahim Pangkat Pertama (PSI I)
 Pingat Ibrahim Sultan Pangkat Kedua (PIS II)
 Darjah Mahkota Johor Yang Amat Mulia Pangkat Ketiga, Setia Mahkota Johor (SMJ)
 30px  :
 50px Darjah Kebesaran Mahkota Pahang Yang Amat Mulia Peringkat Pertama, Darjah Sri Indera Mahkota Pahang (SIMP) (24 Oktober 2006) - Dato' Indera
 30px  :
 50px Darjah Pangkuan Negeri Pangkat Kelima, Darjah Setia Pangkuan Negeri (DSPN) (2002) - Dato' 
 30px  :
 50px Darjah Yang Amat Mulia Paduka Mahkota Perak Pangkat Pertama, Darjah Seri Paduka Mahkota Perak (SPMP) (22 April 2006) - Dato' Seri
 30px  :
 50px|link=Darjah Utama Yang Amat Mulia Bintang Sarawak|Panglima Negara Bintang Sarawak Darjah Utama Yang Amat Mulia Bintang Sarawak Pangkat Kedua, Panglima Negara Bintang Sarawak (PNBS) (5 November 2008) - Dato Sri 

Politik
Y.B. Dato' Seri mula bergiat aktif dalam arena politik pada tahun 1978 setelah menjadi ahli UMNO Cawangan Wadihana, Johor Bahru. Beliau kemudiannya dilantik sebagai Ahli Jawatankuasa UMNO cawangan tersebut.

Beliau kini merupakan Ahli Majlis Tertinggi UMNO Malaysia. Y.B. Dato' Seri turut memikul tanggungjawab sebagai Timbalan Pengerusi Badan Perhubungan UMNO Negeri Johor dan Ketua UMNO Bahagian Pasir Gudang.

Selain itu, Y.B. Dato' Seri juga pernah dilantik sebagai Ketua Pemuda UMNO Johor Bahru (1993), Exco Pemuda UMNO Malaysia (1993), Ketua UMNO Bahagian Johor Bahru (1995), Timbalan Ketua UMNO Bahagian Johor Bahru (1998) dan Ketua Penerangan UMNO Negeri (1998).

YB. Dato' Seri turut bergiat aktif dalam sosial. Beliau merupakan Presiden Belia Negeri Johor dan Presiden Persatuan Ragbi Johor. Beliau juga telah dilantik sebagai Yang Di Pertua Koperasi Pemandu Teksi Johor dan Penaung Badan Kebajikan Islam Kampung Melayu Majidee.

Keputusan Pilihan Raya
Parlimen
TahunParlimen CalonPartiUndiLawanPartiUndiMajoriti2022Mohamed Khaled Nordin25,410Ridhwan Rasman17,0208,390Onn Jaafar4,9032018Mohamed Khaled Nordin36,889Hassan Abdul Karim61,61524,726Ab. Aziz Abdullah6,278Chee Jock2272008Mohamed Khaled Nordin35,849Md Rizan Mohd Saman 18,56817,2812004Mohamed Khaled Nordin38,123A. Razak Ahmad7,00231,1211999Mohamaed Khaled Nordin38,707A. Razak Ahmad14,14924,5581995Mohamed Khaled Nordin40,141Zahrah Mohd Yusof6,02334,118Tan Tien Lim4,1651990Mohamed Khaled Nordin29,480Jaafar Onn16,8148,166Ismail Wanjor930

Dewan Undangan Negeri (DUN)
TahunDUNCalonPartiUndiLawanPartiUndiMajoriti2018Mohamed Khaled Nordin20,047Che Zakaria Mohd Salleh28,7938,746Abdul Aziz Abdullah4,1812013Mohamed Khaled Nordin23,952Syed Othman Abdullah18,2005,752

Lihat juga
 Analisis Prestasi Barisan Nasional 2008

 Rujukan 

Pautan luar



Kategori:Orang dari Muar
Kategori:Ahli politik Malaysia berketurunan Melayu
Kategori:Ahli Majlis Mesyuarat Kerajaan Negeri Johor
Kategori:Menteri Besar Johor
Kategori:Anggota Pertubuhan Kebangsaan Melayu Bersatu
Kategori:Muslim Malaysia
Kategori:Alumni Universiti Malaya
Kategori:Menteri Pengajian Tinggi Malaysia
Kategori:Penerima Darjah Dato’ Sri Paduka Mahkota Johor
Johor
Kategori:Menteri Pembangunan Usahawan dan Koperasi Malaysia
Kategori:Penerima Darjah Dato’ Sri Mulia Sultan Ibrahim Johor
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Ahli Dewan Rakyat, Parlimen Malaysia ke-11
Kategori:Ahli Dewan Rakyat, Parlimen Malaysia ke-12
Kategori:Ahli Dewan Negeri Johor ke-13
Kategori:Ahli Dewan Rakyat, Parlimen Malaysia ke-15
Kategori:Naib Presiden UMNO